laion/Wikipedia-Exotic huggingface dataset:
קתרינה טיחונובה

קתרינה טיחונובה (ברוסית: Катери́на Ти́хонова; נולדה ב-31 באוגוסט 1986) היא רקדנית רוסייה. טיחונובה נולדה בדרזדן ושמה המלא הוא "יקטרינה ולדימירובה פוטינה", היא בתם של ולדימיר פוטין וגרושתו לודמילה פוטינה. היא למדה בבית ספר גרמני במוסקבה, היא סיימה תואר בלימודי מזרח אסיה באוניברסיטת סנקט פטרבורג. היא משמשת כאחראית על פרויקט "Innopraktika", פרויקט פיתוח הבא להקים מרכז מדע באוניברסיטת מוסקבה בשווי 1.7 מיליון דולר הבא להתחרות במרכז החדשנות סקולקובו, בפברואר 2020 היא הוכרזה כאחראית על מכון חדש לבינה מלאכותית שהוקם באוניברסיטה. היא נוהגת להשתתף בפורום הכלכלי העולמי בדאבוס. כרקדנית היא ובן זוגה לריקודים איוואן קלימוב הגיעו למקום החמישי באליפות ריקודים שנערכה בשווייץ. ב-2013 נישאה לקיריל שמאלוב, איש עסקים ובנו של איש העסקים ניקולאי שמאלוב, בני הזוג מחזיקים בנכסים בשווי שני מיליארד דולרים. ב-2018 נפרדו בני הזוג. מאז היבחרו של אביה פניה לא נחשפו לציבור, ב-2015 פרסם רויטרס תחקיר עליה ובו נחשפו פרטים אודותיה, על פי הסוציולוגית אולגה קרישטנובסקיה היא משתייכת לדור של "האריסטוקרטיה החדשה" והיא יורשת הסטטוס של המעגל הקרוב לפוטין. ב-2017 נשיא ארגון הריקודים תחתיו היא מופיעה אישר את פרטי התחקיר. מדיה וקבצים בנושא קתרינה טיחונובה בוויקישיתוף רויטרס, רקדנית ומיליארדרית: הבת הסודית של פוטין, באתר ynet, 13 בנובמבר 2015 מערכת ערוץ הגברים, ‏בתו הסודית של פוטין, באתר ‏מאקו‏, 29 בנובמבר 2017 קתרינה טיחונובה, במסד הנתונים הקולנועיים IMDb (באנגלית)
צ'רי אריזו GX

צ'רי אריזו GX (במנדרינית: 艾瑞泽GX, באנגלית: Chery Arrizo GX) היא מכונית משפחתית מתוצרת יצרנית הרכב הסינית צ'רי (שם מלא: "Chery Automobile Co., Ltd", בסינית: 奇瑞汽车股份有限公司), אשר מיוצרת משנת 2018 בסין. ה-"צרי אריזו GX" היא מכונית סדאן קומפקטית (C-Segment) הממוקמת בטווח היצרן בין "Arrizo 5" הקומפקטית לבין "Arrizo 7" הבינונית. הצגת המכונית התקיימה בתערוכת הרכב הבינלאומית של בייג'ינג 2018 באפריל 2018, בעוד המכירות בסין החלו באוקטובר 2018. "שרי אריזו GX" מיועדת ל-5 נוסעים בתצורה 4 דלתות סדאן. דגם "צ'רי אריזו GX" פותח על בסיס הפלטפורמה של דגם "שרי אריזו 5" (אנ') המיוצר משנת 2016, וחולקת את אותה שלדה בסיסית והמרכב. המכונית מבוססת על שלדה מודולרית (פלטפורמת M1X). המרכב נעשה עם פלדה בעלת עמידות גבוהה של 1600 מגה-פיקסל באזור הקדמי ובתווך עמודי A ו- B, ועם פלדת דפורמציה מתוכנתת בשאר השלד. מבחינה אסתטית, "צ'רי אריזו GX" מובדל מדגם ה-"אריזו 5" הקומפקטי במחיר הנמוך יותר על ידי הצגת השפה העיצובית המעודכנת עם הלוע המאופיין בסורג השחור הגדול בצורת X המשתרע בין האורות לפגושים התחתונים, הפנסים הקדמיים ופנסי הערפל הם גם LED. החלק האחורי של הדלת האחורית עם רצועת כרונוגרף שעוברת אופקית. הדלתות נותרו כמו בדגם ה-"ארזיו 5" אך מסגרות הכרום לאורך קשת החלונות הוחלפו. מנועים: מנועי בנזין בפוזיציה קדמית, מנוע הנעה קדמית. הבלמים הקדמיים הם דיסק מאוורר והאחוריים דיסק. תאוצה בין 0–100 היא 8.6 שניות (מנוע 1.5 ליטר המפיק 147 כ"ס). מחיר היחידה נע ביו 113,900-74,900 רנמינבי (שנת 2018, בסין). תא הנהג חדש לחלוטין הן בשלד לוח המחוונים והן בתנאי שמבטל כמעט את כל הכפתורים שמשאירים רק את החיוני. הפקדים העיקריים הם חלק ממערכת האינפורמציה החדשה בגודל 7 אינץ' עם מסך מגע עם ניווט משולב, מצלמת וידאו 360 מעלות, קישוריות לאינטרנט 4G, לרדיו, בלוטות', Wi-Fi ,CarPlay ו- Android Auto. בקרות האקלים משולבות במסך מגע שני בגודל 8 אינץ' LCD. האבזור מעורבב עם שתי חוגות מעגליות עבור טכומטר ובאמצע מסך LCD בגודל 9 אינץ' שיכול לשחזר את הנווט או פונקציות אחרות של מערכת מולטימדיה כמו המצלמה האחורית. כל הדגמים זמינים עם שש כריות אוויר, ABS ו- EBD (אנ'), בקרת יציבות ומשיכה כסטנדרט. בשנת 2021 עבר הדגם מתיחת פנים, וקרוי: "Arrizo 5 Plus". הדגם הוצג בשנת 2021 בשתי גרסאות שונות, בשמות: "Xiao Ai" ו- "Ozawa". שתי הגרסאות השונות כוללות עיצובי פנים קדמיים שונים, בעוד ששתי הגרסאות בעלות אותו עיצוב בדיוק על הצד הצדדי, האחורי והפנים. החל משנת 2019 הדגם מיוצא להמזרח התיכון ולאמריקה הלטינית שם היא נמכרת כ- "Chery Arrizo 6". "צ'רי אריזו GX" "צ'רי אריזו GX" "צ'רי אריזו GX" "צ'רי אריזו GX" "צ'רי אריזו GX" "צ'רי אריזו GX" "צ'רי אריזו GX" צ'רי E3 צ'רי QQ6 אתר האינטרנט הרשמי של צ'רי אריזו GX (בסינית) אתר האינטרנט הרשמי של צ'רי אריזו GX (בסינית) מדיה וקבצים בנושא צ'רי אריזו GX בוויקישיתוף צ'רי אריזו GX, סרטון באתר יוטיוב אתר היצרנית chery chery.cn "צ'רי אריזו GX" carsalesbase.com/china-chery-arrizo-gx "צ'רי אריזו GX" - מפרט chinamobil.ru/eng/chery/arrizo6 "צ'רי אריזו GX" chinamobil.ru/eng/chery/arrizo6 "צ'רי אריזו GX" autohome.com.cn/4787 Android Auto היא גרסה של מערכת ההפעלה אנדרואיד עבור כלי רכב, המתממשקת עם טלפון חכם המריץ את מערכת ההפעלה אנדרואיד בגרסה 5 ומעלה צ'רי אריזו 5 פלוס daydaynews.cc/en/car/957415
הלגיון הרביעי פלביה פליקס

הלגיון הרביעי פלביה פליקס (בלטינית: Legio IIII Flavia Felix) היה לגיון רומאי. בשנת 70 לספירה החליט הקיסר אספסיאנוס כי אינו יכול לבטוח בנאמנותו של הלגיון הרביעי מקדוניקה אשר במהלך שנת ארבעת הקיסרים תמך ביריבו ויטליוס, ולפיכך הוא הורה לפרק אותו. על בסיס יחידות הלגיון הורה אספסיאנוס להקים את הלגיון הרביעי פלביה פליקס. ללגיון החדש צורפו יחידות מגויסים חדשים מצפון איטליה ודרום גאליה. על הקמת הלגיון החדש פיקח גנאיוס יוליוס אגריקולה (חותנו של טקיטוס). הלגיון הועבר מגרמאניה סופריור לדלמטיה, ובסיסו היה בעיר ברנום. הלגיון האחד עשר קלאודיה מילא את מקומו בגרמאניה. לא ברור אם מלכתחילה נקרא הלגיון בשם "פלביה פליקס", או שמא בתחילה הוא נקרא רק "פלביה" (על שמו של אספסיאנוס ששם משפחתו היה פלביוס) ולאחר ניצחון כלשהו הוסף לו התואר "פליקס" (המאושר). משימתו העיקרית של הלגיון הייתה להגן על גבולות האימפריה מפני השבטים הדאקים. בשנת 86 הקיסר דומיטיאנוס ארגן מחדש את הפרובינקיות באזור, והציב את הלגיון הרביעי פלביה פליקס במוזיה סופריור. בסיסו באותה תקופה היה בעיר סיגידונום, אם כי ממצאים ארכאולוגיים מצביעים על כך שיחידות משנה של הלגיון השתמשו גם במחנה של הלגיון השביעי קלאודיה בווימאנציום. בשנת 88 השתתף הלגיון בפלישת ענק בסדר גודל של תשעה לגיונות לשטחי השבטים הדאקים. הפלישה זכתה להצלחה, אולם בשנה שלאחר מכן נאלץ הקיסר להורות ללגיונות לחזור כדי לדכא מרד שפרץ בגרמאניה סופריור. בשנים שלאחר מכן השתרר שקט יחסי בגזרה, וחיילי הלגיון הועסקו בעיקר בסלילת כבישים ובניית ערים. בשנת 103 השתתף הלגיון במסע המלחמה של טיראנוס לשטחי דאקיה. מסע המלחמה זכה להצלחה, ודאקיוס סיפח שטחים ענקיים באזור וקבע כעיר בירתם את סרמיזגטוסה. הלגיון הוצב בעיר זו לזמן קצר, אולם יורשו של טריאנוס, אדריאנוס, החליט לוותר על הכיבושים בדאקיה והחזיר את הלגיון הרביעי בחזרה לסיגידונום. יחידות משנה של הלגיון היו מפוזרות במוצבים נוספים בכל רחבי האזור. בתקופת שלטונו של הקיסר אנטונינוס פיוס הגזרה הייתה שקטה, ויחידות משנה של הלגיון נשלחו למאוריטניה כדי להילחם בשבטים המקומיים. כתובות של הלגיון שנמצאו בבודפשט מצביעות על כך שהלגיון הוצב בעיר זו לזמן מה. על פי ההשערות, כאשר בשנת 162 יצא הלגיון השני אדיוטריקס למסע מלחמה כנגד האימפריה הפרתית, הורה הקיסר לוקיוס ורוס ללגיון הרביעי פלביה פליקס להחליף אותו בגזרה זו. לאחר מכן הוחזר הלגיון לדאקיה והשתתף במסעות המלחמה של הקיסר מרקוס אורליוס באזור. בשנת 193 פרצה באימפריה מלחמת אזרחים בין שלושה מועמדים לכתר. הלגיון הרביעי פלביה פליקס, יחד עם שאר הלגיונות באזור הדנובה, תמך במועמדותו של ספטימיוס סוורוס. ייתכן כי הלגיון הועבר לאנטוליה כדי לסייע לסוורוס במלחמתו כנגד יריבו פסקיניוס ניגר, אולם הדבר אינו ודאי. לאחר שסוורוס הפך לקיסר, הוא יצא שוב למסע מלחמה כנגד האימפריה הפרתית, ולשם כך נאלץ שוב להעביר את הלגיון הרביעי פלביה פליקס לפאנוניה כדי למלא את מקומם של הלגיונת שיצאו למסע. גורל הלגיון לאחר מכן אינו ידוע. מדיה וקבצים בנושא הלגיון הרביעי פלביה פליקס בוויקישיתוף הלגיון הרביעי פלביה פליקס, באתר livius.org (באנגלית) הלגיון הרביעי פלביה פליקס, באתר Imperiumromanum.com (בגרמנית)
לגיה ורשה

לגיה ורשה (בפולנית: Klub Piłkarski Legia Warszawa Sportowa Spółka Akcyjna) הוא מועדון כדורגל פולני מעיר הבירה ורשה, המשחק בליגת העל הפולנית. קבוצת הכדורגל הוקמה תחילה במרץ 1916 כקבוצת הכדורגל של הלגיון הפולני אך לאחר מלחמת העולם הראשונה היא הפכה לקבוצה הראשית של הצבא הפולני. בשנת 1970 הקבוצה הגיעה לחצי גמר גביע אירופה לאלופות ובשנת 1991 לחצי גמר גביע אירופה למחזיקות גביע. פרק זה לוקה בחסר. אנא תרמו לוויקיפדיה והשלימו אותו. לגיה נוסדה בין החמישי לחמישה עשר במרץ 1916 במהלך המבצעים הצבאיים של מלחמת העולם הראשונה בחזית המזרחית של שכונת מנייויצ'זה בווהלין כמועדון הכדורגל של הלגיונות הפולנים. הקבוצה החלה את האימונים הראשונים שלה באביב של שנת 1915, בעיר פיוטרקוב טריבונלסקי. ביולי 1916, הודות למתקפת ברוסילוב, לגיה עברה באופן קבוע לעיר הבירה, ורשה. את המשחק הראשון בוורשה לגיה שיחקה ב-29 באפריל 1917 נגד יריבתה המקומית פולוניה ורשה. המשחק הסתיים בתוצאה 1-1. עד לסוף מלחמת העולם הראשונה, לגיה שיחקה תשעה משחקים בסך הכל בוורשה, כאשר שישה הסתיימו בניצחון והשאר בתיקו. משחק החוץ הראשון של לגיה היה נגד קרקוביה קרקוב, משחק שהסתיים בניצחון 1–2. לאחר הניצחון על קרקוביה, והודות לעובדה שעדיין לא נוסדה הליגה הפולנית, לגיה הוכתרה כאלופה הלא-רשמית של המדינה. לגיה שיחקה את משחקה הראשון בליגה הפולנית ב-8 במאי 1927 נגד לודז', והביסה אותה. מאז שנת 1930, לגיה שיחקה באצטדיון הצבא הפולני, מבנה שהוענק במתנה עבור המועדון מידי יוזף פילסודסקי. בשנת 1936 המועדון ירד לליגה המשנית, שבה הוא נשאר עד לסיום מלחמת העולם השנייה. לאחר מלחמת העולם השנייה, לגיה חידשה את סגל שחקניה, ובסוף שנת 1949 המועדון שינה את שמו שוב, הפעם למועדון ספורט סנטרל ארמי. שנות השבעים היו ידועות כתור הזהב של הכדורגל הפולני. בתקופה שבין שנות השישים לבין שנות השבעים, הסגל של לגיה הכיל כדורגלנים בכירים כמו יאן טומאסזווסקי, קאזימיירז גורשקי ורוברט גאדוחה. בגביע אירופה לאלופות לעונת 70–1969 העפילה לגיה לשלב חצי הגמר יחד עם פיינורד ההולנדית, לידס יונייטד האנגלית וסלטיק הסקוטית. עונה לאחר מכן, באותו מפעל, הגיעה לגיה לשלב שמינית הגמר, שם הפסידה לאתלטיקו מדריד. למרות העובדה שהמועדון החזיק שחקנים בינלאומיים כמו קאזימיירסקי, אוקונסקי, ז'אנס, מז'וובסקי, קוביסקי ואחרים, המועדון נקלע לבעיות כאשר לא הצליח לזכות באליפויות, אולם הצליח להשתתף במפעלים האירופים הודות לזכייתו בגביעים. בשנת 1989 זכתה לגיה זכתה לראשונה בתולדותיה בסופר קאפ הפולני לאחר ניצחון בתצאה 0–3 על קבוצת רוך חוז'וב. בתאריך 22 בנובמבר 2016 בשלב הבתים של ליגת האלופות, לגיה ורשה הפסידה לדורטומונד בתוצאה ההיסטורית 4–8, שיא שערים במשחק ליגת האלופות. ליגת העל הפולנית זכייה (15): 1955, 1956, 1968/69, 1969/70, 1993/94, 1994/95, 2001/02, 2005/06, 2012/13, 2013/14, 2015/16, 2016/17, 2017/18, 2019/20, 2020/21 הגביע הפולני זכייה (20): 1954/55, 1955/56, 1963/64, 1965/66, 1972/73, 1979/80, 1980/81, 1988/89, 1989/90, 1993/94, 1994/95, 1996/97, 2007/08, 2010/11, 2011/12, 2012/13, 2014/15, 2015/16, 2017/18, 2022/2023 הסופרקאפ הפולני זכייה (4): 1989, 1994, 1997, 2008 לגיה ורשה (כדורסל) מדיה וקבצים בנושא לגיה ורשה בוויקישיתוף אתר האינטרנט הרשמי של לגיה ורשה לגיה ורשה, ברשת החברתית פייסבוק לגיה ורשה, ברשת החברתית אקס (טוויטר) לגיה ורשה, ברשת החברתית אינסטגרם לגיה ורשה, ברשת החברתית טיקטוק לגיה ורשה, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu נתוני אופ"א
טוצ'ינקה

טוצ'ינקה היא פרוור היסטורי של העיר מינסק בחלק הצפון-מערבי של העיר, הממוקם בצד הצפוני של הדרך לרקאו. טוצ'ינקה הייתה מפורסמת במספר רב של מפעלי לבנים, ולכן הוא נקרא לעיתים קרובות על שמם. הפרוורים הבאים מקיפים את ט'וצינקה: בדרום מערב - מיאדווז'ינה. בצפון - קלוואריה, בצפון מזרח - טטאר סלובודה, בדרום מזרח - רומנוב סלובודה. השם "טוצ'ינקה" מצביע על הימצאותם של מספר משמעותי של אגמים קטנים ובריכות באזור. הוצאות להורג של יהודים התרחשו בטוצ'ינקה במהלך הכיבוש הגרמני במלחמת העולם השנייה. כיום, מסלול בשם "טוצ'ין", המחבר בין הרחובות "קלווארייסקאיה" ו"טקס מקסים", נמצא על שטח טוצ'ינקה לשעבר. כיכר בשם "טוכין" מזכירה את קיום הפרבר. שיבקה ZV, שיבקה SF מינסק: דפי חיי העצים. של העיר / פר. מהשפה הרוסית M.Vizha; הקדמה מאת SM סטניוטי. - Мн.: Полымя, 1994. - 341 с. [1] בנפרד. קֶשֶׁת. קלפים: חולה. ISBN 5-345-00613-X . זיכרון: Hist.-Doc. כרוניקה של מינסק. בארבעה ספרים. סֵפֶר 1. - יוני: БЕЛТА, П15 2001. - 576 с: іл. ISBN 985-6302-33-1 . ההיסטוריה של מינסק. מהדורה ראשונה. מינסק. בלן. 2006. - 696 עמ '. ISBN 985-11-0344-6 . איוון סצוקביץ ' . טופונימיה של רחובות וכיכרות מינסק בשנות ה XIX - ראשית המאה העשרים. // "קולג 'בלארוסית", 4 ביוני 2008 Гісторыя Мінска. 1-е выданне. Мінск. БелЭн. 2006. С. 231 «План губернского города Минска (1903)» з выпраўленнямі і дадаткамі І. Сацукевіча // Гісторыя Мінска. 1-е выданне. Мінск. БелЭн. 2006. С. 196—197 «Формирование территории г. Минска (1800 — 2004)» // Гісторыя Мінска. 1-е выданне. Мінск. БелЭн. 2006. С. 550—551 Гісторыя Мінска. 1-е выданне. Мінск. БелЭн. 2006. С. 230 ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
נשק לייזר

נשק לייזר הוא לייזר המשמש למטרות צבאיות. הוא יכול להיות נשק אל-הרג המשמש לסינוור או עיוור של אנשים או חיישנים, או נשק קטלני שמטרתו הרג אנשים או הרס כלי אויב. לייזר הוא מקור אור בעל יכולת סינוור גבוהה מכמה סיבות. אור לייזר הוא קוהרנטי כך שניתן למקד אותו לנקודה קטנה יותר מאור לא קוהרנטי כמו לד. הוא בעל אורך גל (צבע) יחיד כך שניתן לבחור את אורך הגל שחודר לעין וגורם לתגובה מרבית ברשתית. נשק לייזר אל-הרג נמצא בשימוש כיום בידי צבאות ואף רשויות אכיפת חוק. לייזר משמש בתעשייה לחיתוך מתכות, באמצעות התכת המתכת בפולס לייזר מהיר רב-עוצמה. אותו עקרון יכול לשמש מרחוק בנשק לייזר. נשקי לייזר קטלני נמצאים בפיתוח מזה שנים רבות, כאשר נבנו אבות טיפוס רבים שהמחישו את היתכנות הרעיון, אך עד כה לא הצליחו לייצר דגם מבצעי. בתיאוריה, נשק לייזר יכול להיות בעל יתרונות גדולים כגון טווח רחוק, פגיעה מיידית וביטול הצורך בתחמושת. למעשה מערכות לייזר קטלני סובלות מכמה בעיות בסיסיות אשר עד כה לא נמצא להן פתרון מספק, בעיקר בעיית התחממות האוויר ביציאה מהלייזר (thermal blooming), ומקור האנרגיה ללייזר. כאשר מפעילים את הנשק מהחלל, או מגובה רב שבו האוויר דליל, תופעת ההתחממות האטמוספירית לא מהווה מכשול לפעולת הלייזר, אך בתרחישים כאלו משקל המערכת והאנרגיה שניתן לספק מוגבלים יותר מאשר במערכת הפועלת מהקרקע. מערכות נשק לייזר המיועדות ליירוט רקטות ופצצות מרגמה נמצאות בפיתוח: ארצות הברית נאוטילוס - מבוססת על לייזר כימי של קרינה אינפרה-אדומה בינונית מסוג דאוטריום-פלואוריד. ארצות הברית LaWS - בפיתוח לחיל הים של ארצות הברית בריטניה Dragonfire - בפיתוח מספר חברות בריטיות ישראל מגן אור - מבוססת על לייזר מצב מוצק, מפותחת על ידי רפאל. מערכת זו נפרסה במהלך מלחמת חרבות ברזל אך לא נעשה בה שימוש ליירוט. ישראל להב אור - מערכת ניידת מבוססת לייזר ליירוט רחפנים ובלוני תבערה ונפץ שפותחה ומיוצרת בישראל. ישראל מערכת נוספת מפותחת על ידי חברת אלביט מערכות. מדיה וקבצים בנושא נשק לייזר בוויקישיתוף רס"ן ברוך, לייזרים בשדה הקרב, מערכות - מחזון לביטחון, דצמבר 2021 עקפה את ישראל: דרום קוריאה תפרוס עוד השנה מערכת הגנה אווירית בלייזר Mark Harris, US cops and military to get laser guns, 27 May 2009 (נבדק בתאריך 2021-04-09) אילנה קוריאל, שטייניץ: מערכת "מגן אור" ליירוט בלייזר נפרסה במהלך המלחמה, באתר ynet, 20 בינואר 2024 נשק הלייזר של אלביט יהיה מבצעי בתוך כשלוש שנים, באתר TechTime‏, 25 במאי 2021
Crazy Cool

Crazy Cool הוא שיר של הזמרת והרקדנית פאולה עבדול, אשר יצא ב-22 באוגוסט 1995 על ידי וירג'ין רקורדס כסינגל השני מתוך אלבומה השלישי. הוא נכתב על ידי פיטר לורד, וי גפ'רי סמית' וסנדרה סטריט ויקטור והופק על ידי לורד וסמית'. השיר לא זכה להצלחה רבה כאשר הגיע למקום ה-58 בארצות הברית. גם באוסטרליה וקנדה השיר לא זכה להצלחה כאשר הגיע למקומות ה-76 וה-49 במדינות אלו (בהתאמה). גם באירופה השיר לא זכה להצלחה כאשר לא הצליח להיכנס למצעד האירופאי. הקליפ בוים על ידי מת'יו רולסטון. MTV החליטו שלא לשדר את הקליפ בעקבות תכניו הפרובוקטיביים אלא אם כן הקליפ יעבור עריכה. רולסטון ועבדול טענו מנגד כי שום דבר לא בסדר בקליפ ושמדובר בסך הכל בכוראוגרפיה מסוימת אך MTV סירבו בכל זאת לשדר את הקליפ אלא אם כן הוא יעבור עריכה. בסופו של דבר עבדול נכנעה לדרישותיהם של MTV וערכה את הקליפ. בקליפ נראית עבדול שהיא רוכבת על בובה דמוית שור תוך כדי שהיא נוגעת בגופה עם מקל שחור ושופכת על שדיה בקבוק בירה. מידע על הסינגל "Crazy Cool" באתר מיוזיק בריינז מידע על היצירה "Crazy Cool" באתר Discogs פיטר לורד, וי גפ'רי סמית' וסנדרה סטריט ויקטור Paula Abdul - Crazy Cool, Discogs (באנגלית) Paula Abdul, Billboard Paula-Abdul.net | MTV Deems “Crazy Cool” Too Racy for TV, web.archive.org, ‏2004-06-18
פסגת קופמן

פסגת קופמן או פסגת קופמאן (באנגלית: Koopman Peak) היא פסגה בצד הצפוני של רמת ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה. גובהה של הפסגה 2,200 מטרים מעל פני הים; והיא ההר ה-1,266 בגובהו באנטארקטיקה. הפסגה ממוקמת 3.7 קילומטרים משלוחת מורן. הפסגה מופתה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964. שמה של הפסגה ניתן לה על ידי הוועדה המייעצת לשמות אנטארקטיים. הפסגה נקראת על שמו של קנת' יוג'ין קופמן (Kenneth E. Koopman), שהיה נגד בצי ארצות הברית, במהלך מבצע דיפ פריז בין השנים 1965–1967. פסגת קופמן באתר הסקר הגאולוגי של ארצות הברית פסגת קופמן באתר הגאזט האנטארקטי של ממשלת אוסטרליה פסגת קופמן באתר הגאזט האנטארקטי המשווה SCAR של ממשלת אוסטרליה פסגת קופמן באתר peakery (מרחקים לאתרים סמוכים) פסגת קופמן באתר mindat מחשבון מרחקים - המרחק מפסגת קופמן לאתרים סמוכים מזג אוויר נוכחי מעודכן בפסגת קופמן תחזית מזג אוויר עדכנית ארוכת טווח עבור פסגת קופמן נתוני מזג אוויר היסטוריים עבור פסגת קופמן סטטיסטיקות מזג אוויר עבור פסגת קופמן מידע גאוגרפי והיסטורי הרי אנטארקטיקה לפי גובהם לפי מקור אחר פסגת קופמן היא ההר ה-954 בגובהו באנטארקטיקה. קורות חייו של קנת' קופמן
הר לשאק

הר לשאק (באנגלית: Mount LeSchack) הוא הר ברמת ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה. ההר יוצא דופן בסביבתו בשל פסגותיו השטוחות. גובהו של ההר 2,265 מטרים מעל פני הים; הר לשאק הוא ההר ה-1,159 בגובהו באנטארקטיקה. ההר ממוקם בצד הצפוני של קניון פרקינס. הפסגה מופתה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959–1960. שמה של הפסגה ניתן לה על ידי הוועדה המייעצת לשמות אנטארקטיים. הפסגה נקראת על שמו של לנארד א. לשאק (Leonard A. LeSchack), שהיה סיסמולוג, בעונת החורף בתחנת בירד בשנת 1958. • John G Murtaugh (1969), Geology of the Wisconsin Range batholith, Transantarctic Mountains, New Zealand Journal of Geology and Geophysics, 12:2-3, 526-550, DOI: 10.1080/00288306.1969.10420297 הר לשאק באתר הסקר הגאולוגי של ארצות הברית הר לשאק באתר הגאזט האנטארקטי המשווה SCAR של ממשלת אוסטרליה הר לשאק באתר peakery (מרחקים לאתרים סמוכים) מזג אוויר נוכחי עדכני בהר לשאק תחזית מזג אוויר עדכנית ארוכת טווח עבור הר לשאק נתוני מזג אוויר היסטוריים עבור הר לשאק סטטיסטיקות מזג אוויר עבור הר לשאק מידע גאוגרפי והיסטורי הרי אנטארקטיקה לפי גובהם לפי מקור אחר הר לשאק הוא ההר ה-887 בגובהו באנטארקטיקה.
יחסי צ'כיה–קטר

יחסי צ'כיה–קטר הם יחסי החוץ בין צ'כיה וקטר. היקף הסחר בין שתי המדינות צמח מ-102 מיליון דולר בשנת 2013 ל-187 מיליון דולר בשנת 2017, שיעור צמיחה של 82 אחוזים. קטר איירווייז מקיימת טיסות ישירות מנמל התעופה הבין-לאומי חמד בדוחה לנמל התעופה ואצלב האוול בפראג. ביקורים הדדיים ופגישות משותפות בין משקיעים ואנשי עסקים בשתי המדינות תרמו להעלאת רמת חילופי הסחר, והיוו פלטפורמה חשובה לבדיקת שותפויות מגוונות בכמה פרויקטים ולבחירה רחבה יותר של אפשרויות השקעה קיימא במספר סקטורים מבטיחים בין שתי המדינות. בין השנים 2014–2019 היקף הסחר בין המדינות צמח ב-28% בחמש השנים האחרונות. קיימות 6 חברות צ'כיות-קטריות הפועלות בקטר בתחומים שונים, כולל שירותים, אירוח, ייעוץ ספורט ומוצרי מזון. הקמת הוועדה לידידות פרלמנטרית קטרית-צ'כית בפרלמנט הצ'כי באפריל 2019 משקפת את העוצמה והאיחוד של היחסים הללו. ישנם תחומים רבים התורמים להעמקת שיתוף הפעולה הדו-צדדי בין שתי המדינות, במיוחד בתחום הבריאות, הנדל"ן, התיירות והחקלאות. לרפובליקה הצ'כית היסטוריה ארוכה בתחומים אלה. כלכלת צ'כיה היא אחת הכלכלות המבטיחות באירופה, עם פוטנציאל רב להשקעה עתידית. קטר מיוצגת בצ'כיה באמצעות שגרירותה בברלין, גרמניה. צ'כיה מחזיקה בקטר שגרירות בדוחה. מדיה וקבצים בנושא יחסי צ'כיה–קטר בוויקישיתוף Qatari-Czech relations witnessing remarkable development: Envoy באתר thepeninsulaqatar‏, 3 באוגוסט 2019 Czech Republic seeks to bolster trade ties with Qatar באתר m.gulf-times‏, 31 באוקטובר 2019 שגרירות קטר בברלין שגרירות צ'כיה בקטר
ליביה נובי-קסלר

ליביה נובי-קסלר (נולדה ב-21 באפריל 1938) היא ציירת ישראלית, ובעברה דוגמנית, מעצבת אופנה ואשת חברה. נובי-קסלר נולדה בכפר בוצ'ום שבחבל טרנסילבניה לאב אגרונום ולאם עקרת בית. עקב האנטישמיות ששררה באזורם עברה משפחתה לבוקרשט. כשהייתה בת ארבע הוגלתה עם הוריה לטרנסניסטריה, שם הוריה הועסקו במחנות עבודה. לאחר ששרדו את השואה עלתה לישראל בגיל שתים עשרה. בעת שהייתה במעברה התנסתה לראשונה בדוגמנות, כשדיגמנה בגדים של תופרת מקומית. צלם שגילה אותה ברחוב ביקש לצלם אותה, והוא תלה את תמונתה בסטודיו שלו. בגיל חמש עשרה השתתפה בתחרות היופי "מיס עולי רומניה", וזכתה בה. בין השופטים בתחרות היה סרג'יו צ'ליבידאקה. היא הופיעה על שערי מספר עיתונים, וביניהם "עולם האישה". היא גם הייתה לדוגמנית מסלול, וזאת בהדרכתה של מארגנת תצוגות האופנה אלזה אופרי‌כט. היא דגמנה לבתי אופנה כמו גוטקס ומשכית. היא נישאה לראשונה לראובן צליק. בעקבות עבודתו הם עברו לבאר שבע, והיא ילדה את בנם שרון. היא וצליק היו חלק מהבוהמה הישראלית, ובני הזוג היו לחברים קרובים בין היתר של שייקה אופיר, אלי פפושדו, שמוליק קראוס ואילנה רובינא. לאחר גירושיה חזרה לתקופה לבית הוריה, ושבה לעסוק בדוגמנות. היא שימשה כדוגמנית הבית של מפעל הסריגים "אילנית" שביד אליהו, וגם הופיעה בין היתר בפרסומות ליהלומים ולמעילים. ב-1968 נישאה בשנית לאנדי קסלר, סופר ומחזאי מפורסם ברומניה אשר הגיע לארץ לכבוד העלאת מחזה שלו בישראל. הם עברו יחד ללוס אנג'לס, שם למדה רישום ועיצוב אופנה וגם המשיכה לדגמן. בהמשך התגוררו בגרמניה, שם למדה ליביה ציור בהדרכת הצייר היהודי-גרמני ניצול השואה מנפרד וייל (גר'). בגרמניה גם נולדה בתם דנה, ולאחר מכן עברו להוואי שם התגוררו במשך שנתיים, לפני ששבו לישראל להתגורר בתל אביב. ליביה נובי-קסלר חברה בקבוצת האמנים שוחרי הטבע "טבע בצבע". היא השתתפה בתערוכות ציור בישראל, בגרמניה ובארצות הברית, ויזמה תערוכות אמנות למבוגרים ולילדים במכון התרבות הרומני בתל אביב. חלק מציוריה קודרים ועוסקים בחוויית הגירוש לטרנסניסטריה אותו חוותה כילדה, אך רבים אחרים עוסקים ביופי ובטבע וניחנים בצבעוניות רבה. בתם של ליביה ואנדי קסלר היא העיתונאית ומבקרת המוזיקה דנה קסלר. דפנה ארד, הילדה עם הסרטים הוורודים ממחנה הכפייה הפכה לדוגמנית: "תמיד שאפתי לשדר יופי", באתר ynet, 7 באפריל 2021 ליביה נובי קסלר, פרופיל וציורים באתר קבוצת האמנים "טבע בצבע" PICTORII ROMANI DIN ISRAEL-LIVIA KESSLER 4, סרטון באתר יוטיוב (אורך: 4:00) מירב קריסטל, עסק משפחתי, באתר ynet, 10 בינואר 2007 Benny Sgalovich, אמני הקבוצה, באתר color-in-nature.com
Ain't Never Gonna Give You Up

Ain't Never Gonna Give You Up (בעברית: לעולם לא אוותר עליך) הוא הסינגל השלישי מתוך אלבומה השלישי של הזמרת פאולה עבדול אשר יצא ב-9 בינואר 1996 על ידי וירג'ין רקורדס. השיר נכתב על ידי בראיין אדמס, אליוט וולף, הווי טי, קווין ת'ורנותון, מארק קלדרון וסם ווטרס והופק על ידי וולף. השיר לא זכה להצלחה מסחרית כאשר לא הצליח להיכנס למצעד האמריקאי בשל השמעות נמוכות ברדיו ובערוצי המוזיקה. בנוסף הוא גם לא הצליח להיכנס לאף מצעד של מדינה אחרת מלבד אוסטרליה אך גם שם נכנס למקום ה-110 בלבד. השיר מכיל קולות רקע של להקת Color Me Badd. השיר היה לשיר הראשון של הזמרת שלא הצליח להיכנס למצעד האמריקאי הרשמי. מידע על הסינגל "Ain't Never Gonna Give You Up" באתר מיוזיק בריינז ניו ג'ק סווינג • דאנס-פופ • היפ-הופ נשמה Paula Abdul – Greatest Hits Straight Up! (2007, CD) (באנגלית), נבדק ב-2021-04-10 בראיין אדמס, אליוט וולף, הווי טי, קווין ת'ורנותון, מארק קלדרון וסאם ווטרס Paula Abdul - Ain't Never Gonna Give You Up, Discogs (באנגלית) Wayback Machine, web.archive.org, ‏2015-07-16
(It's Just) The Way That You Love Me

(It's Just) The Way That You Love Me (בעברית: (זו סתם) הדרך שאתה אוהב אותי) הוא שיר של הזמרת והרקדנית פאולה עבדול, אשר נכתב עבור אלבום הבכורה שלה. הוא יצא כסינגל השני מתוכו ב-2 באוגוסט 1988 על ידי וירג'ין רקורדס. ההוצאה המחודשת שלו יצאה לאור ב-15 בספטמבר 1989. השיר הגיע למקום השלישי במצעד הבילבורד הוט 100. השיר נכתב במפתח בסולם דו מינור בקצב של 120 פעימות בדקה. השירה של עבדול משתרעת בין A3 ל-D5. הווידאו קליפ של השיר היה הראשון של עבדול שבוים על ידי הבמאי דייוויד פינצ'ר ביולי 1988, שלימים יביים את הקליפים המצליחים ביותר שלה. הוא כולל בתוכו את עבדול רוקדת ושרה עם רקדנים נוספים. הטכניקה שנעשתה בו שימשה גם בקליפים של "Straight Up",‏ "Opposites Attract" ו-"Forever Your Girl". נכון לאפריל 2021, מונה הצפיות של הקליפ עומד על למעלה מ- מיליון צפיות. מידע על הסינגל "(It's Just) The Way That You Love Me" באתר מיוזיק בריינז סרטון השיר "(It's Just) The Way That You Love Me" באתר יוטיוב Paula Abdul - (It's Just) The Way That You Love Me, Discogs (באנגלית) Paula Abdul – (It's Just) The Way That You Love Me (1989, CD) (באנגלית), נבדק ב-2021-04-09 Paula Abdul, Billboard The Way That You Love Me, נבדק ב-2021-04-09 Leiber Oliver, Abdul Paula, (It's Just) The Way That You Love Me, Musicnotes.com, ‏2015-07-20 Paula Abdul - Forever Your Girl (Official Video), נבדק ב-2021-04-09 Paula Abdul - Straight Up (Official Video), נבדק ב-2021-04-09 Paula Abdul - Opposites Attract (Official Video), נבדק ב-2021-04-09